വിവാദത്തില് പെട്ട് തൃഷ, അറസ്റ്റ് ചെയ്യണമെന്ന് ആവശ്യം മലാളികള്ക്കും സുപരിചിതയായ തെന്നിന്ത്യന് നടിയാണ് തൃഷ കൃഷ്ണന്. ഹേയ് ജൂഡ് എന്ന ചിത്രത്തില് നിവിന് പോളിയുടെ നായികയായി തൃഷ മലയാളത്തില് അരങ്ങേറ്റം കുറിച്ചിരുന്നു. ഇപ്പോള് നടിയുമായി ബന്ധപ്പെട്ട് ഒരു വിവാദമാണ് ഇയര്ന്നിരിക്കുന്നത്. തൃഷയെയും സംവിധായകന് മണിരത്നത്തെയും അറസ്റ്റ് ചെയ്യണമെന്ന് ആവശ്യപ്പെട്ട ഹിന്ദു സംഘടനകള് രംഗത്ത് എത്തിയിരിക്കുകയാണ്. മണിരത്നം സംവിധാനം ചെയ്യുന്ന പുതിയ ചിത്രം പൊന്നിയന് സെല്വന്റെ ചിത്രീകരണത്തിന്റെ ഇടവേളയില് താരം ഇന്ഡോറിലെ ക്ഷേത്രത്തിനകത്ത് ചെരുപ്പ് ധരിച്ച് കയറിയതാണ് ഹിന്ദു സംഘടനകളെ പ്രകോപിപ്പിച്ചതെന്നാണ് വിവരം. മധ്യപ്രദേശ് ഇന്ഡോറിലെ ചരിത്ര പ്രസിദ്ധമായ ക്ഷേത്രത്തിനകത്താണ് പൊന്നിയന് സെല്വന്റെ നിര്ണായക രംഗങ്ങള് ചിത്രീകരിക്കുന്നത്. ചിത്രീകരണത്തിന്റെ ഇടവേളയില് തൃഷ ക്ഷേത്രം സന്ദര്ശിച്ചിരുന്നു. ഇതിന്റെ ചിത്രങ്ങള് സമീപത്തുള്ളവര് പകര്ത്തുകയും ചെയ്തു. ഈ ചിത്രങ്ങള് സോഷ്യല് ലോകത്ത് വൈറലായി മാറുകയും ചെയ്തു. ഈ ചിത്രങ്ങളില് തൃഷ ചെരുപ്പ് ധരിച്ചാണ് ക്ഷേത്രത്തിനകത്തെ ശിവലിംഗ വിഗ്രഹത്തിനും നന്തി വിഗ്രഹത്തിനും സമീപം നില്ക്കുന്നത്. ക്ഷേത്രത്തിനകത്ത് ചെരുപ്പ് ധരിച്ച തൃഷയുടെ നടപടി തെറ്റാണെന്നും നടിയെ അറസ്റ്റ് ചെയ്യണമെന്നും ആവശ്യപ്പെട്ട് തമിഴ്നാട്ടിലെ ഹിന്ദു സംഘടനകള് രംഗത്തുവരികയായിരുന്നു.